Elmar Lipping

Elmar Lipping (7. märts 1906 Ropaži kihelkond, Riia maakond, Liivimaa kubermang – 5. jaanuar 1994 New York) oli eesti õpetaja, ajakirjanik, poliitik ja sõjaväelane (nooremleitnant) ning ka Saksamaa (Hauptsturmführer) ja Ameerika Ühendriikide sõjaväelane.

Ta õppis aastatel 1914–1918 Valgjärve ministeeriumikoolis, 1918–1923 Otepää Reaalgümnaasiumis ja 1923–1926 Tartu Õpetajate Seminaris. 

Ta õppis aastatel 1926–1927 Tartu Ülikooli filosoofiateaduskonnas ning 1930–1934 ja 1940 õigusteaduskonnas. Hiljem õppis USA-s Minnesota Ülikoolis ning lõpetas selle rahvusvaheliste suhete alal."Vabariigi Valitsuse liikmete elulood 1970-1990". ERA.4969.1.9, leht 22–24 Ta oli korporatsiooni Fraternitas Tartuensise liige.

Teise maailmasõja ajal võitles Elmar Lipping 38. Kaitsepataljonis ja 20. Eesti Relvagrenaderide SS-diviisis, kus kokku teenis välja hauptsturmführer'i auastme. Ta oli aastatel 1945–1947 Saksamaal Ameerika Ühendriikide sõjavangis, kuid teenis hiljem USA sõjaväeüksustes, sealhulgas ka 4221. Eesti Vahikompaniis ohvitserina.

Märtsis 1957 kolis Lipping Ameerika Ühendriikidesse. Ta oli Ülemaailmse Eesti Kesknõukogu liige.

Ta oli Eesti Vabariigi välisminister eksiilis 3. juunist 1982 kuni 20. juunini 1990.

Tunnustus
 1938 – Kotkaristi teenetemärgi kuldrist (oli sellal Kaitseliidu Otepää malevkonna propagandapealik ja kompaniipealiku abi)
 Raudristi II ja I klass

Isiklikku
Tema poeg on Ameerika Ühendriikide ajaloolane, ajakirjanik, sõjaväelane ja diplomaat Imre Lipping.

Viited

Kirjandus
President Nasseri kiri kapten Lippingule. Võitleja nr 3, märts 1959. Lk 3 
Värske eksiilkolonel "Spiegeli" vaidluses. Eesti Päevaleht (Stockholm) nr 2, 12. jaanuar 1977. Lk 8

Välislingid
[Album Academicum Universitatis Tartuensis 1918-1944]
Eesti ohvitserid 1918-1940

Kategooria:Eesti välisministrid
Kategooria:Eesti eksiilvalitsuse liikmed
Kategooria:2. Üksiku Jalaväepataljoni koosseis
Kategooria:Kaitseliidu Tartumaa maleva liikmed
Kategooria:Minnesota Ülikooli vilistlased
Kategooria:Korporatsioon Harjola liikmed
Kategooria:Korporatsioon Fraternitas Tartuensise liikmed
Kategooria:Eesti sõjaväelased Saksa sõjaväes Teises maailmasõjas
Kategooria:Ameerika Ühendriikide sõjaväelased
Kategooria:Eestlased Saksamaal
Kategooria:Eestlased Ameerika Ühendriikides
Kategooria:Kotkaristi kuldristi kavalerid
Kategooria:Raudristi kavalerid
Kategooria:Ameerika Ühendriikide kalmistutele maetud
Kategooria:Sündinud 1906
Kategooria:Surnud 1994